ไทยโพลีคอนส์คว้างานใหม่ 433 ล้านบาท
ไทยโพลีคอนส์ คว้า 3 โครงการก่อสร้างใหญ่ มูลค่าร่วม 433 ล้านบาท
23 ก.พ. 2553

ไทยโพลีคอนส์ คว้า 3 โครงการก่อสร้างใหญ่ มูลค่าร่วม 433 ล้านบาท
นายเจริญ จันทร์พลังศรี   กรรมการผู้จัดการ บริษัทไทยโพลีคอนส์ เปิดเผยว่า  ได้ลงนามในสัญญาก่อสร้างกับจำนวน 3 โครงการ มูลค่ารวม  433.7 ล้านบาท แบ่งเป็น สัญญากับมหาวิทยาลัยนราธิวาสราชนครินทร์  โครงการก่อสร้าง อาคารโรงพยาบาลคณะแพทยศาสตร์  ซึ่งเป็น อาคารคอนกรีตเสริมเหล็ก 12 ชั้น พื้นที่ 19,000 ตารางเมตร มูลค่า   249 .80 ล้านบาท   โครงการก่อสร้าง   อาคารคณะพยาบาลศาสตร์ ซึ่งเป็นอาคารคอนกรีตเสริมเหล็ก 5 ชั้น พื้นที่ 8, 435 ตารางเมตร  มูลค่างาน 119. 90  ล้านบาท และ   สร้าง อาคารเรียนชั้นมัธยมปลาย โรงเรียนอัสสัมชัญระยอง อาคารคอนกรีตเสริมเหล็ก 4 ชั้น พื้นที่ 6,104 ตารางเมตรมูลค่างาน  64 ล้านบาท
สำหรับในปี 2553 บริษัทฯ ยังคงเป้ารายได้ขยายตัว 10-20% จากปี 2552 ที่คาดว่าจะทำได้ 2,100 ล้านบาท เพราะยังคงทยอยรับรู้รายได้จากงานในมือ (Backlog) เข้ามาต่อเนื่อง ขณะเดียวกันยังได้รับปัจจัยบวกจากโครงการลงทุนของภาครัฐอีกด้วย